钦定古今图书集成/方舆汇编/职方典/第1108卷 > 福宁州祠庙考 州县志合载
## 钦定古今图书集成/方舆汇编/职方典/第1108卷 > 福宁州祠庙考 州县志合载

本州

风云雷雨山川坛　在东门外建善寺龙山下，旧在北门外。

社稷坛　在北门外

州厉坛　“在北门外，洪武七年置。”

城隍庙　在城东，宋元祐二年建。

节孝忠勇祠　在西门外夫人桥罗公祠左。节孝祠祀元州尹王伯颜。忠勇祠祀宋令潘中。西道堂感应侯祠　即真庆宫，旧祀老子，里人因祀神于宫之东。神姓詹，西乡人俗呼“詹公侯王。”

关王庙　在西门内街北，乘驷。西境一所在西门外演武场右。

五显庙　：在南街钱塘境。神名“五圣” ，亦曰“华光。” 江以南无不奉祀。每年四月初八日诞，里人自为祭。

祠山宫　，神姓张，讳渤。在州治西，金波桥北。“顺济宫　” ，神姓陈，江南下渡陈昌女也。在西门外迎恩亭右。旧在夫人桥旁，成化十六年徙建今所，州判刘志选重修。

马郎庙　在东门外。祀晋司马孚也。

松山天妃宫　在南石崖上。《福州志》：“神姓林，莆田湄洲都巡检李女。少而灵异，室处三十年，著灵于海上。”

海神庙　在北山第一峰。明万历十一年，佥事徐金星建。

宁远侯庙　在一都松山。神姓张，失其名，翌卫海道，尝著灵异。唐光启元年封宁远侯，亦名相公。祠主曰“宣赞” 二位侯王。

英惠侯庙　在四都。神姓虞，元人仁慈尚义，以农为业，旱时祷雨不应。夜梦仙翁教以祷雨之术，依梦试之，果雷雨大作。后卒葬斤山。乡人立庙祷雨辄应，封“英惠侯。”

白马三郎庙　在四十都。祠闽越王郢之第三子也。

许大夫庙　在四十九都砚村。神名光大。五代周时为沿海都巡检。遇江寇至，奋不顾身，持短兵接战，谓乡人曰：“胜则江水清，不胜则江水赤。” 既而殁于阵，江水如血者三日，尸随潮以归。乡人即其地立庙祀之。祈福禳灾，其应如响。怀德祠　原在东门外建善寺左。明正德十一年，欧阳嵩浚河有功，民为立生祠。后毁于倭，移主石涧堂右。万历间，改刱元妙观前。

福安县

风云雷雨山川坛　：在南门外。

社稷坛　在冨春溪旁，“邑厉坛　在县治西北。”

城隍庙　在锦屏境

朱韦斋祠　在九都龟龄寺，以韦斋尝携文公寓此。

三贤祠　在龟湖山下

“太子侍讲薛补阙祠　” 祀薛令之，一在金山，一在城南，一在冨溪，祠旁为清风亭。《赵文昌祠　》，祀尚书赵必愿于城中四隅等处。《宁德县》

风云雷雨山川坛　：在南门外。

社稷坛　在北门外

邑厉坛　在北门朝天桥。

里社坛　在一都北

城隍庙　在北门内

东平王庙　在儒学东南新塘头，祀唐张巡。古遗先生祠　在五都南山，祀元逸儒韩信。同。阮先生祠　在五都漳湾，宋绍兴六年建，祀上舍阮大成。

光禄祠　在二十二都蓝桥。